ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

N - Ն

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 10-Ի ԹԻՎ 1063-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

*ՀՀ կառավարությունը որոշում է.*

1. ՀՀ կառավարության 2015 թվականի սեպտեմբերի 10-ի «Հայաստանի Հանրապետության տնտեսական զարգացման և ներդրումների նախարարության շուկայի վերահսկողության տեսչական մարմին ստեղծելու, շուկայի վերահսկողության տեսչական մարմնի կանոնադրությունը, կառուցվածքը, ամրակցվող գույքի ցանկը հաստատելու և Հայաստանի Հանրապետության կառավարության 2003 թվականի ապրիլի 23-ի N524-Ն որոշումն ուժը կորցրած ճանաչելու մասին» N 1063-Ն որոշման N 1 հավելվածում կատարել հետևյալ փոփոխությունները և լրացումները.

1) 7-րդ կետը շարադրել հետևյալ խմբագրությամբ՝

«7. Տեսչական մարմնի անվանումն է`

1. hայերեն լրիվ` [Հայաստանի Հանրապետության  տնտեսական  զարգացման և ներդրումների նախարարության](https://www.facebook.com/MoE.Armenia/?hc_ref=PAGES_TIMELINE) շուկայի վերահսկողության տեսչական մարմին
2. ռուսերեն լրիվ` Инспекционный орган по надзору за рынком Министерства экономического развития и инвестиции Республики Армения
3. անգլերեն լրիվ` Market  surveillance  inspection  body of the   Ministry  of  economic  development  and  investment of the Republic of Armenia
4. հայերեն կրճատ` ՇՎՏՄ
5. ռուսերեն կրճատ` ИОНР
6. անգլերեն կրճատ` MSIB

2) 9-րդ կետը շարադրել հետևյալ խմբագրությամբ՝

«9. Տեսչական մարմնի նպատակն է ոչ պարենային արտադրանքների, թանկարժեք մետաղների և չափումների միասնականության ապահովման բնագավառներում անվտանգության և սահմանված պահանջների պահպանման ապահովումը, խախտումների կանխարգելումը և վերացումը.».

3) 9-րդ կետից հետո լրացնել նոր 9.1 ենթակետ՝ հետևյալ բովանդակությամբ՝

«9.1. Տեսչական մարմնի խնդիրներն են՝ ոչ պարենային արտադրանքների, թանկարժեք մետաղների և չափումների միասնականության ապահովման ոլորտներում ռիսկերի կառա­վարումը և Հայաստանի Հանրապետության օրենքների և այլ նորմատիվ իրավական ակտերի պահանջների պահպանումը, ինչպես նաև կանխարգելիչ միջոցառումների իրականա­ցումը».

4)երկրորդ բաժնի վերնագրում և 10-րդ կետում «լիազորությունները» բառը փոխա­րինել «գործառույթները» բառով.

5) 10-րդ կետի 1-ին ենթակետը «իրավական» բառից առաջ լրացնել «նորմատիվ» բառով, իսկ «կատարման» բառը փոխարինել «պահպանման» բառով.

6) 12-րդ կետում «ղեկավար-նախարարի» բառերը փոխա­րինել «ղեկավարի» բառով.

7) 14-րդ կետի 8-րդ ենթակետն ուժը կորցրած ճանաչել.

8)16-րդ կետը շարադրել հետևյալ խմբագրությամբ.

«16. Տեսչական մարմնի ղեկավարն ունի 2 տեղակալ, որոնց պաշտոնները հայեցողական են, նրանց պաշտոնի նշանակում, պաշ­տոնից ազա­­տում և նրանց նկատմամբ խրախուսման ու պատասխանատվության միջոցներ է կիրառում Հայաստանի Հանրապետության վարչապետը:».

9) 17-րդ կետը շարադրել հետևյալ խմբագրությամբ.

«17. Տեսչական մարմնի ղեկավար կարող է նշանակվել բարձրագույն կրթություն ունե­ցող, վերջին 10 տարվա ընթացքում պետական կառավարման ոլորտում առնվազն 5 տարվա աշխատանքային ստաժ, կամ վերջին 10 տարվա ընթացքում առնվազն 5 տարվա մասնա­գիտական աշխատանքային ստաժ ունեցող Հայաստանի Հանրապետության յուրաքանչյուր քաղաքացի:».

10) 19-րդ կետն ուժը կորցրած ճանաչել.

11) 21-րդ կետի 1-ին ենթակետը շարադրել հետևյալ խմբագրությամբ.

«ղեկավարում, համակարգում և վերահսկում է տեսչական մարմնի ընթացիկ գործունեությունը, պատասխանատու է տեխնիկական կանոնակարգման ենթակա ոչ պարենային արտադրանքների, թանկարժեք մետաղների և չափումների միասնականության ապահովման բնագավառներում վերահսկողական գործառույթների իրականացման և պատասխանատվության միջոցների կիրառման, ինչպես նաև դրանց` օրենքներին և այլ իրավական ակտերին համապատաս­խանության համար.

12) 21-րդ կետի 6-րդ ենթակետից հետո լրացնել հետևյալ բովանդակությամբ նոր՝ 6.1 ենթակետով.

«6.1. օրենքով սահմանված իր իրավասությունների շրջանակներում տալիս է հանձնարարկաններ (կարգադրագրեր) բացահայտված խախտումների և թերությունների վերացման ուղղությամբ` սահմանելով ժամկետներ՝ դրանց վերացման համար»:

13) 23-րդ կետը շարադրել հետևյալ խմբագրությամբ.

«23. Տեսչական մարմնի ղեկավարի տեղակալ կարող է նշանակվել գործարարություն և վարչարարություն, իրավունք, ճարտարագիտություն մասնագիտությամբ բարձրագույն կրթություն ունեցող, վերջին 10 տարվա ­ ընթացքում առնվազն 3 տարվա պետական կառավարման ոլորտի պաշտոնի ստաժ կամ վերջին 10 տարվա ընթացքում առնվազն 3 տարվա մասնագիտական աշխատանքային ստաժ ունեցող Հայաստանի Հանրապետության յուրաքանչյուր քաղաքացի:».

14) հինգերորդ բաժինը շարադրել հետևյալ խմբագրությամբ.

«V**. Տեսչական մարմնի աշխատանքների կազմակերպումը**

25. Տեսչական մարմնի գործունեության ապահովման համար անհրաժեշտ հաշվապա­հա­կան հաշվառման, գնումների կազմակերպման (ֆինանսաբյուջետային), անձնակազմի կառավարման և կազմակերպատնտեսական, տեսչական մարմնի բյուջեի, ինչպես նաև տեսչական մարմնի կողմից ստուգումների տարեկան ծրագրով չնախատեսված ստուգում­ների անցկացման հետ կապված վարչական (կազմակերպչական) բնույթի աշխատանքներն իրականացվում են լիազոր մարմնի աշխատակազմի համապատասխան կառուցված­քային ստորաբաժանումների կողմից` Հայաստանի Հանրապետության օրենսդրությամբ սահմանված նվազագույն ժամկետներում:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՏԵՂԵԿԱՆՔ - ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 10-Ի ԹԻՎ 1063-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**Անհրաժեշտությունը**

Հայաստանի Հանրապետության տնտեսական զարգացման և ներդրումների նախարարության շուկայի վերահսկողության տեսչական մարմինը (այսուհետ՝ Տեսչական մարմին) ստեղծվել է Հայաստանի Հանրապետության կառավության 2015 թվականի սեպտեմբերի 10-ի՝ «Հայաստանի Հանրապետության տնտեսական զարգացման և ներդրումների նախարարության շուկայի վերահսկողության տեսչական մարմին ստեղծելու, շուկայի վերահսկողության տեսչական մարմնի կանոնադրությունը, կառուցվածքը, ամրակցվող գույքի ցանկը հաստատելու մասին» N 1063-Ն որոշմամբ: Ներկայումս փոփոխություններ են կատարվել «Տեխնիկական կանոնակարգման մասին» Հայաստանի Հանրապետության օրենքում փոփոխություններ և լրացումներ կատարելու մասին» 2017 թվականի մարտի 1-ի ՀՕ-74-Ն օրենքի 1-ին հոդվածի 4-րդ կետի 31-րդ ենթակետը, 28.1, 28.2, 28.3 հոդվածները, «Չափումների միասնականության ապահովման մասին» Հայաստանի Հանրապետության օրենքում փոփոխություններ կատարելու մասին» 2017 թվականի մարտի 1-ի ՀՕ-76-Ն օրենքի 2-րդ հոդվածը, 3-րդ հոդվածի 2-րդ կետը, ինչպես նաև տեսչական մարմինների օրինակելի կանոնադրության մեջ  2017 թվականի մայիսի 11-ի Հայաստանի Հանրապետության կառավարության նիստի արձանագրությամբ՝ «Հայաստանի Հանրապետության կառավարության 2015 թվականի օգոստոսի 31-ի նիստի N 40 արձանագրային որոշման մեջ փոփոխություններ եվ լրացումներ կատարելու մասին» կատարված փոփոխությունները կատարելու համար:

1. **Ընթացիկ իրավիճակը և խնդիրները**

Ներկայումս Հայաստանի Հանրապետության տնտեսական զարգացման և ներդրումների նախարարության շուկայի վերահսկողության տեսչական մարմինը իր գործառույթները իրականացնում է Հայաստանի Հանրապետության կառավության 2015 թվականի սեպտեմբերի 10-ի N 1063-Ն որոշմամբ հաստատված կանոնադրությամբ և փոփոխություններն ու լրացումները հնարավորություն կըձեռնեն Տեսչական մարմնին՝ օրենսդրությանը համահունչ և լիարժեք իրականացնելու իր առջև դրված խնդիրներն ու գործառույթները:

1. **Կարգավորման նպատակը և բնույթը**

Նախագծի ընդունմամբ Տեսչական մարմնի ներուժն առավել նպատակամետ և արդյունավետ կօգտագործվի՝ օրենքով սահմանված լիազորությունների իրականացման առումով, հետևաբար իրատեսական նոր հիմքեր կստեղծվեն՝ տնտեսվարող սուբյեկտների կողմից ոլորտում օրենսդրության հնարավոր խախտումների բացահայտման և կանխարգելման համար:

1. **Նախագծի մշակման գործընթացում ներգրավված ինստիտուտները և անձինք**

Նախագծի մշակմանը ներգրավված են եղել Տեսչական մարմնի աշխատակիցները:

1. **Ակնկալվող արդյունքը**

Տեսչական մարմնին թույլ կտա ռեսուրսներն առավելապես և արդյունավետ կերպով նպատակաուղղել գործառույթների լիարժեք իրականացմանը:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 10-Ի ԹԻՎ 1063-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» Հայաստանի Հանրապետության կառավարության որոշման նախագիծն ընդունելու դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

«Հայաստանի Հանրապետության տնտեսական զարգացման և ներդրումների նախարարության շուկայի վերահսկողության տեսչական մարմին ստեղծելու, շուկայի վերահսկողության տեսչական մարմնի կանոնադրությունը, կառուցվածքը, ամրակցվող գույքի ցանկը հաստատելու և Հայաստանի Հանրապետության կառավարության 2003 թվականի ապրիլի 23-ի N524-ն որոշումն ուժը կորցրած ճանաչելու մասին» N1063-ն որոշման մեջ փոփոխություններ և լրացումներ կատարելու մասին»Հայաստանի Հանրապետության կառավարության որոշման նախագծի ընդունմամբ պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումներ կամ նվազեցումներ չեն նախատեսվում:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 10-Ի ԹԻՎ 1063-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» Հայաստանի Հանրապետության կառավարության որոշման նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին**

1. **Այլ իրավական ակտերում փոփոխությունների և/կամ լրացումների անհրաժեշտությունը**

«Հայաստանի Հանրապետության տնտեսական զարգացման և ներդրումների նախարարության շուկայի վերահսկողության տեսչական մարմին ստեղծելու, շուկայի վերահսկողության տեսչական մարմնի կանոնադրությունը, կառուցվածքը, ամրակցվող գույքի ցանկը հաստատելու և Հայաստանի Հանրապետության կառավարության 2003 թվականի ապրիլի 23-ի N524-ն որոշումն ուժը կորցրած ճանաչելու մասին» N1063-ն որոշման մեջ փոփոխություններ և լրացումներ կատարելու մասին»Հայաստանի Հանրապետության կառավարության որոշման նախագծի ընդունմամբ այլ իրա­վա­կան ակտերում փոփոխությունների և լրացումների կատարման անհրաժեշտություն չի առաջանա:

1. **Միջազգային պայմանագրերով ստանձնած պարտավորությունների հետ համապատասխանությունը**

«Հայաստանի Հանրապետության տնտեսական զարգացման և ներդրումների նախարարության շուկայի վերահսկողության տեսչական մարմին ստեղծելու, շուկայի վերահսկողության տեսչական մարմնի կանոնադրությունը, կառուցվածքը, ամրակցվող գույքի ցանկը հաստատելու և Հայաստանի Հանրապետության կառավարության 2003 թվականի ապրիլի 23-ի N524-ն որոշումն ուժը կորցրած ճանաչելու մասին» N1063-ն որոշման մեջ փոփոխություններ և լրացումներ կատարելու մասին»Հայաստանի Հանրապետության կառավարության որոշման նախագիծը միջազգային պայմանագրերով Հայաստանի Հանրապետության ստանձնած պարտավորություններին չի հակասում:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 10-Ի ԹԻՎ 1063-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» Հայաստանի Հանրապետության կառավարության որոշման նախագծի մշակմանը և քննարկմանը հասարակության մասնակցության մասին**

1. **Հասարակությանը նախագծի վերաբերյալ իրազեկումը**

«Հայաստանի Հանրապետության տնտեսական զարգացման և ներդրումների նախարարության շուկայի վերահսկողության տեսչական մարմին ստեղծելու, շուկայի վերահսկողության տեսչական մարմնի կանոնադրությունը, կառուցվածքը, ամրակցվող գույքի ցանկը հաստատելու և Հայաստանի Հանրապետության կառավարության 2003 թվականի ապրիլի 23-ի N524-ն որոշումն ուժը կորցրած ճանաչելու մասին» N1063-ն որոշման մեջ փոփոխություններ և լրացումներ կատարելու մասին»Հայաստանի Հանրապետության կառավարության որոշման նախագծի վերաբերյալ հասարակությանն իրազեկում չի կատարվել :

1. **Հասարակության մասնակցությունը նախագծմանը և/կամ քննարկումներին**

«Հայաստանի Հանրապետության տնտեսական զարգացման և ներդրումների նախարարության շուկայի վերահսկողության տեսչական մարմին ստեղծելու, շուկայի վերահսկողության տեսչական մարմնի կանոնադրությունը, կառուցվածքը, ամրակցվող գույքի ցանկը հաստատելու և Հայաստանի Հանրապետության կառավարության 2003 թվականի ապրիլի 23-ի N524-ն որոշումն ուժը կորցրած ճանաչելու մասին» N1063-ն որոշման մեջ փոփոխություններ և լրացումներ կատարելու մասին»Հայաստանի Հանրապետության կառավարության որոշման նախագծի մշակման ժամանակ հասարակական խմբեր ներգրավված չեն եղել: